નવી દિલ્હી:જુલાઈ બાદ ઓગસ્ટમાં પણ સતત બીજા મહિને પેસેન્જર વ્હિકલનું વેચાણ ઘટ્યું હતું. કેરળમાં આવેલા વિનાશક પૂરને કારણે તેમજ ગયા વર્ષના ઊંચા બેઝને લીધે ઓગસ્ટમાં આ વાહનોનું વેચાણ 2.46 ટકા ઘટીને 2,97,186 યુનિટ થયું હતું. ગયા વર્ષે GSTને લીધે વેચાણ વધ્યું હોવાથી બેઝ ઊંચો ગયો હતો અને તેને કારણે જુલાઈ-2018માં પણ પેસેન્જર વ્હિકલનું વેચાણ 2.71 ટકા ઘટીને 2,90,960 યુનિટ થયું હતું. તેની પહેલાંના સતત નવ મહિના સુધી વેચાણ વધ્યું હતું.